**Nájomná zmluva**

uzatvorená podľa § 9 zákona č. 446/2001 Z. z. o majetku vyšších územných celkov v znení neskorších predpisov a zákona č. 116/1990 Zb. o nájme a podnájme nebytových priestorov v znení neskorších predpisov a príslušných ustanovení zákona č. 40/1964 Zb. Občianskeho zákonníka v znení neskorších predpisov (ďalej ako „Nájomná zmluva“)

medzi zmluvnými stranami:

--------------------------------------------------------------------------------------------------------------------------------------

**Číslo zmluvy prenajímateľa: 01/2024**

***Prenajímateľ:*** **Konzervatórium Jána Levoslava Bellu**

Sídlo: Skuteckého 27, 974 01 Banská Bystrica

Zastúpený: Mgr. art. Radoslav Solárik ArtD., riaditeľ

IČO: 17059887

DIČ: 2021551279

IČ pre DPH:

Bankové spojenie: Štátna pokladnica, Radlinského 32, 810 05 Bratislava 15

Číslo účtu: SK77 8180 0000 0070 0039 1541

Zástupca na rokovanie vo

veciach zmluvných: Ing. Lucia Raffayová, hospodárka

Kontakt - tel. číslo, email: +421948286963, hospodarka@konzervatoriumbb.sk

(ďalej ako „Prenajímateľ“)

a

***Nájomca:* ........................................................**

Sídlo: ...........................................................

Zastúpený: ..........................................................

Osoba oprávnená konať: ..........................................................

IČO: ..........................................................

DIČ: ..........................................................

IČ DPH: ..........................................................

Bankové spojenie: ..........................................................

Číslo účtu: ..........................................................

Registrácia: ..........................................................

Zástupca na rokovanie vo

veciach zmluvných: ..........................................................

Kontakt - tel. číslo, email: ..........................................................

(ďalej ako „Nájomca“, spolu „Nájomca a Prenajímateľ“ ako „zmluvné strany“)

**Čl. I**

**Predmet nájmu**

* + - 1. Prenajímateľ je správcom majetku :
  1. **a) nehnuteľného majetku** budovy súpisné č. 4200 postavenej na pozemku parcelné číslo 170/11 budova číslo 3 ,,Jedáleň“

**Celková výmera nehnuteľného majetku 192,50 m2**

Predmetné nehnuteľnosti sú evidované na liste vlastníctva 4396, okres: Banská Bystrica, obec: Banská Bystrica, katastrálne územie: Banská Bystrica. Bližšia špecifikácia nehnuteľného majetku BBSK je uvedená v Prílohe č. 1, ktorá je neoddeliteľnou súčasťou Nájomnej zmluvy.

* 1. **hnuteľného majetku** – potrebný pre výkon činnosti Nájomcu je umiestnený vo výdajni jedál a v ostatných priestoroch výdaja stravy. Bližšie špecifikácia hnuteľného majetku je uvedená v Prílohe č. 2, ktorá je neoddeliteľnou súčasťou Nájomnej zmluvy.

(ďalej ako „**Predmet nájmu**“)

* + - 1. Prenajímateľ prenecháva Nájomcovi do nájmu Predmet nájmu špecifikovaný v odseku 1 toho článku, a to za podmienok uvedených v tejto zmluve.
      2. Spolu s predmetom nájmu uvedeným v bode 1 tohto článku je Nájomca oprávnený primerane užívať spoločné priestory budov.

**Čl. II**

**Účel nájmu**

Nájomca je zmluvným partnerom Prenajímateľa v súvislosti so zabezpečovaním stravovania podľa Rámcovej dohody pre zamestnancov a žiakov Konzervatória Jána Levoslava Bellu, Skuteckého 27, Banská Bystrica a iných stravníkov (ďalej ako „**Rámcová dohoda o zabezpečení stravovania**“).

Nájomca sa zaväzuje prenajaté nebytové priestory a hnuteľný majetok podľa Prílohy č. 1 a Prílohy č. 2 užívať len na účely a v súvislosti so zabezpečovaním stravovania podľa Rámcovej dohody o prevádzkovaní Výdajne jedál v priestoroch Konzervatória Jána Levoslava Bellu, Skuteckého 27 č. 01/2024, uzatvorenej medzi zmluvnými stranami dňa \_\_\_.\_\_\_.2024.

**Čl. III**

**Výška a splatnosť nájomného**

1. Nájomné za prenajaté nebytové priestory a hnuteľný majetok podľa Príloh č. 1 až 2 sa určuje dohodou zmluvných strán podľa zákona č. 18/1996 Z. z. o cenách v znení neskorších predpisov nasledovne:

a) **nebytové priestory - vo výške** **48,03**  **EUR bez DPH /m² /rok**,

**nájomné za obdobie 1 rok za výmeru 192,5 m2 je vo výške: 9 245,78 EUR**

(slovom: „Deväťtisíc dvesto štyridsaťpäť eur 78 centov “)

**nájomné za obdobie 4 rokov za výmeru 192,5 m2 je vo výške: 36 983,12 EUR bez**

(slovom: „Tridsaťšesťtisíc deväťstoosemdesiat tri eur 12 centov )

b) **hnuteľný majetok za obdobie 1 rok je vo výške: 600,00 EUR**

(slovom: „Šesťsto“ EUR)

**hnuteľný majetok za obdobie 4 rokov je vo výške: 2 400,00 EUR**

(slovom: „Dvetisícštyristo“ EUR)

**Spolu nájomné: 9 845,78 EUR za rok.**

1. DPH bude účtovaná v aktuálnej sadbe podľa všeobecne záväzných právnych predpisov platných v čase fakturácie. Zmena sadzby DPH nevyžaduje uzavretie dodatku k zmluve.
2. Nájomné sa platí mesačne na účet Prenajímateľa a to na základe faktúry vystavenej Prenajímateľom. Lehota splatnosti faktúr je do 14 dní od doručenia faktúry Nájomcovi.
3. V prípade, že faktúra bude obsahovať nesprávne alebo neúplné údaje, Nájomca je oprávnený ju vrátiť na doplnenie a prepracovanie Prenajímateľovi. Prenajímateľ túto faktúru podľa charakteru nedostatkov buď opraví alebo vystaví novú faktúru. V opravenej (novej) faktúry vyznačí novú 14 dňovú lehotu splatnosti a doručí ju Nájomcovi.
4. Nájomca sa zaväzuje uhrádzať náklady za služby, poskytovanie ktorých je spojené s užívaním prenajatých nebytových priestorov a hnuteľného majetku podľa Prílohy č. 1 a Prílohy č. 2 a to:
5. za odber elektrickej energie (resp. plynu) podľa skutočnosti za daný mesiac,
6. za vodné a stočné,
7. vykurovanie podľa plochy užívania a aktuálnej ceny plynu
8. za odvoz komunálneho odpadu.
9. V prípade zmeny cien dodávaných služieb (elektrická energia, plyn, vodné a stočné, vykurovanie, dodávka teplej úžitkovej vody a odvoz komunálneho odpadu) si Prenajímateľ vyhradzuje právo jednostranne upraviť výšku služieb a to bez nutnosti uzavretia dodatku k tejto Nájomnej zmluve. Túto skutočnosť Nájomcovi písomne oznámi.
10. Všetky škody, ktoré spôsobil Nájomca v súvislosti s poskytovaním služieb na základe Rámcovej dohody o prevádzkovaní Výdajne jedál v priestoroch Konzervatória Jána Levoslava Bellu, Skuteckého 27, 974 01 Banská Bystrica č. 01/2024 uzatvorenej medzi zmluvnými stranami dňa \_\_\_.\_\_\_.2024 a ktorá vznikla Prenajímateľovi na elektrických, chladiacich a plynových gastro zariadeniach a vzduchotechnike sa Nájomca zaväzuje Prenajímateľovi uhradiť v plnej výške, pričom Prenajímateľ bude Nájomcovi fakturovať skutočne fakturované opravy vykonané dodávateľom poskytnutých opráv.
11. Nájomca je povinný uhrádzať náklady na základe faktúry vystavenej Prenajímateľom mesačne v lehote splatnosti 14 dní odo dňa jej doručenia Nájomcovi.
12. V prípade, že Nájomca je v omeškaní s úhradou faktúry za prenájom nebytových priestorov podľa Prílohy č. 1 a hnuteľného majetku podľa Prílohy č. 2, je Prenajímateľ oprávnený účtovať úrok z omeškania vo výške stanovenej podľa § 369 ods. 2 a § 369a Obchodného zákonníka v znení zákona č. 9/2013 Z.z. v spojení s § 1 ods. 1 nariadenia vlády Slovenskej republiky č. 21/2013 Z.z.

**Čl. IV**

**Práva a povinnosti zmluvných strán**

1. **Nájomca je povinný:**
2. prevzaté prenajaté nebytové priestory a hnuteľný majetok podľa Prílohy č. 1 a 2 užívať len v rozsahu určenom touto Nájomnou zmluvou č. 01/2024 a Rámcovou dohodou o prevádzkovaní Výdajne jedál v priestoroch Konzervatória Jána Levoslava Bellu, Skuteckého 27, 974 01 Banská Bystrica č. 01/2024 uzatvorenej medzi zmluvnými stranami dňa \_\_\_.\_\_\_.2024,
3. udržiavať priestory a hnuteľný majetok v správe Prenajímateľa alebo odovzdaný Prenajímateľom na výkon dohodnutých činností Nájomcu v riadnom stave. V prípade ich poškodenia, zničenia zavinenom Nájomcom uviesť ich na svoje náklady do pôvodného stavu,
4. oboznámiť sa so stavom predmetných nebytových priestorov a nebytové priestory v tomto stave prevziať,
5. zabezpečiť, aby všetky osoby v prenajatých priestoroch dodržiavali hygienické predpisy, bezpečnostné predpisy, všeobecne záväzné protipožiarne predpisy,
6. dodržiavať interné predpisy Prenajímateľa na zabezpečenie ochrany majetku v správe Prenajímateľa, všeobecne záväzné protipožiarne predpisy, bezpečnostné predpisy, hygienické predpisy a vnútorný prevádzkový režim budovy v správe Prenajímateľa,
7. uhrádzať všetky náklady spojené s obvyklým udržiavaním a prevádzkou prenajatých nebytových priestorov mesačne,
8. zabezpečiť na vlastné náklady likvidáciu biologicky rozložiteľného kuchynského odpadu,
9. uhrádzať náklady na udržiavanie priestorov, odovzdaných Prenajímateľom v stave spôsobilom na výkon dohodnutých činností, ktorých znehodnotenie, znečistenie alebo poškodenie spôsobil Nájomca,
10. bez zbytočného odkladu oznámiť Prenajímateľovi potrebu opráv, ktoré má Prenajímateľ urobiť a umožniť vykonanie takýchto opráv a iných nevyhnutných opráv, inak Nájomca zodpovedá za škodu, ktorá nesplnením povinnosti vznikla na prenajatom majetku,
11. dodržiavať plnenie povinností vyplývajúcich zo zákona č. 124/2006 Z. z. o bezpečnosti a ochrane zdravia pri práci v znení neskorších predpisov a tiež povinnosti vyplývajúce zo zákona č. 14/2001 Z. z. o ochrane pred požiarmi v znení neskorších predpisov.
12. umiestniť prevádzkový poriadok vypracovaný nájomcom pri vstupe do jedálne. Nájomca je povinný na požiadanie prenajímateľa predložiť k nahliadnutiu vypracovaný Systém HACCP.
13. v prípade potreby umožniť prístup k hnuteľnému majetku podľa Prílohy č. 2 prenajatých nebytových priestoroch,
14. umožniť Prenajímateľovi vykonávať kontrolu užívania nebytových priestorov a hnuteľného majetku podľa Prílohy č. 1 a 2 v súlade so Zmluvou,
15. umožniť vstup do prenajatých nebytových priestorov za účelom inventarizácie majetku v správe Prenajímateľa.

1.2. Nájomca zodpovedá Prenajímateľovi za všetku škodu na prenajatom majetku spôsobenú pri výkone práce zamestnancami Nájomcu.

1.3. Nájomca nie je oprávnený prenechať nebytové priestory a hnuteľný majetok podľa Prílohy č. 1 a 2, alebo ich časť do nájmu, podnájmu alebo výpožičky, ak tak urobí je takáto zmluva neplatná.

1.4. Nájomca nie je oprávnený na predmet nájmu podľa článku I. tejto Nájomnej zmluvy zriadiť záložné právo alebo ho inak zaťažiť.

1.5. Nájomca nie je oprávnený meniť účel nájmu podľa tejto Nájomnej zmluvy. Nájomca nemá prednostné právo na kúpu predmetu nájmu.

1.6. Akékoľvek zmeny na predmete nájmu môže Nájomca vykonať iba na základe predchádzajúceho písomného súhlasu Prenajímateľa. Nájomca môže požadovať úhradu nákladov spojených so zmenou na veci len ak Prenajímateľ dal predchádzajúci písomný súhlas so zmenou a súčasne sa zaviazal uhradiť tieto náklady.

1.7. Najneskôr do ukončenia trvania Nájomnej zmluvy je Nájomca povinný predmetné nebytové priestory a hnuteľný majetok v správe Prenajímateľa odovzdať Prenajímateľovi v stave ako ich prevzal s prihliadnutím na obvyklé opotrebenie.

1. **Prenajímateľ je povinný:**
2. protokolárne odovzdať Nájomcovi prenajaté nebytové priestory a hnuteľný majetok podľa Prílohy č. 1 a 2 do užívania v stave spôsobilom na obvyklé užívanie, najneskôr 2 dni pred začatím plnenia Rámcovej dohody o prevádzkovaní Výdajne jedál v priestoroch Konzervatória Jána Levoslava Bellu, Skuteckého 27, 974 01 Banská Bystrica č. 01/2024 uzatvorenej medzi zmluvnými stranami dňa \_\_\_.\_\_\_.2024,
3. prenajaté nebytové priestory a hnuteľný majetok vo svojej správe ochraňovať a udržiavať v riadnom a prevádzkyschopnom stave,
4. na vlastné náklady zabezpečovať údržbu základného vybavenia nebytových priestorov (zatečenie, maľovanie po zatečení, prasknutý radiátor a iné) a údržbu hnuteľného majetku podľa Prílohy č. 2 (predpísané odborné skúšky, odborné prehliadky a preventívne kontroly),
5. zabezpečiť pre Nájomcu plynulú dodávku vody, elektrickej energie, resp. plynu,
6. vykonávať pravidelnú kontrolu dodržiavania predpisov požiarnej ochrany v spoločných nebytových priestoroch,
7. vykonávať pravidelnú kontrolu stavu technických zariadení spoločných nebytových priestorov objektu z hľadiska požiarnej ochrany,
8. udržiavať trvalé voľné núdzové východy na únikové cesty, prístupy k uzáverom plynu, elektriny, vody a k hasiacim prístrojom,
9. poskytovať Nájomcovi dokumentáciu požiarnej ochrany (Požiarny štatút, Požiarne poplachové smernice, Požiarny evakuačný plán),
10. ohlásené závady odstrániť tak, aby nedošlo ku škodám na majetku zmluvných strán.

3. Zmluvné strany sa zaväzujú poskytnúť si navzájom primeranú súčinnosť potrebnú na riadne plnenie povinností vyplývajúcich z tejto Nájomnej zmluvy.

**Čl. V**

**Doba trvania nájmu**

1. Nájomná zmluva sa uzatvára na dobu určitú, **od 01.09. 2024 na dobu 48 mesiacov** odo dňa nadobudnutia účinnosti resp. podľa platnosti Rámcovej dohody o prevádzkovaní Výdajne jedál v priestoroch Konzervatória Jána Levoslava Bellu, Skuteckého 27, Banská Bystrica č. 01/2024.

2. Nájomná zmluva môže zaniknúť pred uplynutím doby uvedenej v predchádzajúcom bode tohto článku, ak sa vyčerpá finančný limit Rámcovej dohody o prevádzkovaní Výdajne jedál v priestoroch Konzervatória Jána Levoslava Bellu, Skuteckého 27, 974 01 Banská Bystrica uzatvorenej medzi zmluvnými stranami dňa \_\_\_.\_\_\_.2024. O tejto skutočnosti bude Prenajímateľ písomne informovať Nájomcu vopred a to minimálne 14 dní pred jej uplynutím.

**ČI. VI**

**Ukončenie nájmu**

1. Ukončenie trvania Nájomnej zmluvy nastane vždy, ak dôjde k ukončeniu trvania Rámcovej dohody o prevádzkovaní výdajne jedál v priestoroch Konzervatória Jána Levoslava Bellu, Skuteckého 27, 974 01 Banská Bystrica č. 01/2024 uzatvorenej medzi zmluvnými stranami dňa \_\_\_.\_\_\_.2024.

1. Zmluvné strany môžu ukončiť trvanie Nájomnej zmluvy písomnou dohodou, výpoveďou alebo odstúpením od zmluvy. Prenajímateľ a Nájomca môžu túto Nájomnú zmluvu vypovedať, resp. ju ukončiť z dôvodov uvedených v zákone č. 116/1990 Zb. o nájme a podnájme nebytových priestorov a z dôvodov uvedených v tejto Nájomnej zmluve.
2. Prenajímateľ môže písomne v trojmesačnej výpovednej lehote, ktorá začína plynúť prvým dňom nasledujúceho mesiaca po jej doručení Nájomcovi, vypovedať Nájomnú zmluvu z nasledovných dôvodov:
3. ak Nájomca užíva prenajatý majetok v rozpore s Nájomnou zmluvou,
4. ak Nájomca o viac ako 1 mesiac mešká s platením nájomného alebo za služby, ktorých poskytovanie je spojené s nájmom,
5. ak Nájomca opakovane porušil ktorúkoľvek povinnosť vyplývajúcu z tejto Nájomnej zmluvy.
6. Nájomca môže písomne, v trojmesačnej výpovednej lehote, ktorá začína plynúť prvým dňom nasledujúceho mesiaca po jej doručení Prenajímateľovi*,* vypovedať Nájomnú zmluvu z dôvodov, ak:
7. prenajatý nebytový priestor sa stal bez jeho zavinenia nespôsobilý na dohodnuté užívanie,
8. Prenajímateľ hrubo porušuje svoje povinnosti vyplývajúce z § 5 ods. 1 zákona č. 116/1990 Zb. o nájme a podnájme nebytových priestorov.
9. V prípade závažného porušenia zmluvných povinností uvedených v Nájomnej zmluve majú zmluvné strany právo odstúpiť od Nájomnej zmluvy. Odstúpením od Nájomnej zmluvy nebudú dotknuté práva a povinnosti zmluvných strán ohľadom vzájomne poskytnutých a prevzatých plnení. Odstúpenie musí byť uskutočnené písomnou formou a doručené druhej zmluvnej strane; účinky odstúpenia nastávajú dňom doručenia odstúpenia druhej zmluvnej strane, resp. dňom uvedenom v odstúpení, ktorý nesmie predchádzať dňu doručenia odstúpenia. V prípade odstúpenia od Nájomnej zmluvy zmluvné strany nemajú nárok na odstupné.
10. Za závažné porušenie zmluvných povinností podľa bodu 5 sa považuje najmä, ak Nájomca:
11. opakovane užíva prenajatý majetok v rozpore s Nájomnou zmluvou a Rámcovou dohodou,
12. o viac ako 1 mesiac opakovane mešká s platením nájomného, alebo s poskytnutím služby, ktorej poskytovanie je spojené s nájmom; opakovaním sa rozumie dva a viac krát,
13. opakovane porušil ktorúkoľvek povinnosť vyplývajúcu z tejto Nájomnej zmluvy a Rámcovej dohody; opakovaním sa rozumie dva a viac krát,
14. užíva predmet nájmu alebo trpí užívanie predmetu nájmu takým spôsobom, že Prenajímateľovi vzniká škoda alebo mu hrozí väčšia škoda.

7. Pri ukončení zmluvného vzťahu bude realizovaná mimoriadna inventarizácia majetku Prenajímateľa a v prípade inventarizačných rozdielov budú tieto do ukončenia zmluvného vzťahu vysporiadané a to buď finančným resp. vecným plnením.

8. Najneskôr do ukončenia trvania Nájomnej zmluvy je Nájomca povinný predmetné nebytové priestory a hnuteľný majetok v správe Prenajímateľa odovzdať Prenajímateľovi v stave ako ich prevzal, s prihliadnutím na obvyklé opotrebenie. Pri nesplnení tejto povinnosti sa Nájomca zaväzuje zaplatiť Prenajímateľovi zmluvnú pokutu vo výške 500,00 EUR za každý i začatý deň omeškania s vyprataním predmetu nájmu. Zaplatením zmluvnej pokuty nie je dotknuté právo Prenajímateľa na uplatnenie náhrady škody, ktorá mu tým vznikne.

**Čl. VII**

**Záverečné ustanovenia**

1. Neoddeliteľnou súčasťou tejto Nájomnej zmluvy je Príloha č. 1 Špecifikácia nehnuteľného majetku a Príloha č. 2 Špecifikácia hnuteľného majetku.

2. Ostatné práva a povinnosti, touto Nájomnou zmluvou neupravené, sa riadia príslušnými ustanoveniami zákona č. 446/2001 Z. z. o majetku vyšších územných celkov v znení neskorších predpisov, zákona č. 116/1990 Zb. o nájme a podnájme nebytových priestorov v znení neskorších predpisov, zákona č. 40/1964 Zb. Občianskeho zákonníka v znení neskorších predpisov, súvisiacich všeobecne záväzných právnych predpisov, ako aj Rámcovej dohody o zabezpečení stravovania.

3. Táto Nájomná zmluva podľa zákona NR SR č. 446/2001 Z. z. o majetku vyšších územných celkov v znení neskorších predpisov, bola schválená Zastupiteľstvom Banskobystrického samosprávneho kraja, nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcom po dni jej zverejnenia v Centrálnom registri zmlúv /www.crz.gov.sk/.

4. Zmluvné strany sa zaväzujú riešiť prípadné spory vyplývajúce z tejto Nájomnej zmluvy prednostne formou dohôd (zmieru) prostredníctvom svojich oprávnených zástupcov. V prípade, že sa spor nevyrieši zmierom, je hociktorá zmluvná strana oprávnená požiadať o rozhodnutie príslušný súd na území Slovenskej republiky.

5. Túto zmluvu je možné meniť a dopĺňať iba písomnými dodatkami podpísanými oprávnenými zástupcami oboch zmluvných strán. Dodatky budú tvoriť neoddeliteľnú súčasť tejto Nájomnej zmluvy.

6. V prípade, že akékoľvek ustanovenie tejto Nájomnej zmluvy je alebo sa stane neplatným, neúčinným alebo nevykonateľným, nie je tým dotknutá platnosť, účinnosť alebo vykonateľnosť ostatných ustanovení Nájomnej zmluvy, pokiaľ to nevylučuje v zmysle príslušných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom ako zistia, že niektoré z ustanovení tejto Nájomnej zmluvy je neplatné, neúčinné alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli zmluvných strán v čase uzatvorenia tejto Nájomnej zmluvy.

7. Zmluvné strany sa zaväzujú, že v prípade akejkoľvek zmeny identifikačných údajov budú o tejto zmene druhú zmluvnú stranu bezodkladne písomne informovať. Ak zmluvné strany nesplnia svoju oznamovaciu povinnosť má sa za to, že platia posledné známe identifikačné údaje.

8. Zmluva je vyhotovená v štyroch rovnopisoch v dvoch vyhotoveniach pre Prenajímateľa a v dvoch vyhotoveniach pre Nájomcu.

9. Zmluvné strany vyhlasujú, že túto Nájomnú zmluvu uzatvorili na základe vzájomnej dohody, jej obsah si riadne prečítali, porozumeli mu a na znak toho pripájajú svoje podpisy.

V Banskej Bystrici, dňa V ................................., dňa

Za Prenajímateľa: Za Nájomcu:

-------------------------------------------- ---------------------------------------------

**Mgr. art. Radoslav Solárik ArtD.**

riaditeľ školy konateľ/ka

Prílohy:

1: Špecifikácia nehnuteľného majetku

2: Špecifikácia hnuteľného majetku

Príloha č.1

**ŠPECIFIKÁCIA NEHNUTEĽNÉHO MAJETKU**

|  |  |  |
| --- | --- | --- |
| **Por. č.** | **Názov miestností** | **Rozloha miestností v m2** |
| 1. | Výdajňa stravy | 28 |
| 2. | Jedáleň | 102 |
| 3. | Kancelária vedúcej | 5,00 |
| 4. | Chodba | 36,00 |
| 5. | Sklad | 10,00 |
| 6. | Šatňa ženy | 3,50 |
| 7. | WC - ženy | 4,00 |
| 8. | WC - muži | 4,00 |
|  | **Rozloha miestností spolu:** | **192,5** |

Pozn:

Zamestnanci Nájomcu budú využívať sociálne zariadenie vyhradené pre zamestnancov Prenajímateľa nachádzajúce sa v budove č. 3,,Jedáleň,,

Zamestnancom Nájomcu bude k dispozícií miestnosť na prezliekanie, ktorá sa nachádza v budove č. 3 vedľa kancelárie vedúcej školskej jedálne.

Príloha č. 2

**ŠPECIFIKÁCIA HNUTEĽNÉHO MAJETKU**

|  |  |  |  |  |  |  |
| --- | --- | --- | --- | --- | --- | --- |
| **Inventárne číslo** | | **Názov majetku** | | **Jednotková cena** | **počet ks** | **€** |
| 2024009/005 | | Bojler 180 L | | 337,00 | 1 ks | 337,00 |
| 0011/005 |  | Paravan |  | 109,54 | 7 ks | 766,78 |
| 012-032/005 | | Stoly jedálenské | | 40,00 | 20 ks | 800,00 |
| 2024008/005 | | Stôl jedálenský | | 40,00 | 4ks | 160,00 |
| 0013-0014/005 | | Stoly na | tácky | 10,00 | 2ks | 20,00 |
| 0011-081/005 | | Stolicky |  | 30,00 | 80 ks | 2400,00 |
| 0012/005 |  | Rohož | dlhá | 70,00 | 1ks | 70,00 |
| 2024009-20/005 | | Stoličky | kovové | 66,00 | 20ks | 1320,00 |
| 2024010-14/005 | | Regal | kovový | 75,27 | 4 ks | 301,08 |
| 048/005 |  | Počítač HP | | 450,00 | 1 ks | 450,00 |
| 049/005 |  | Tlačiareň HP 1102W | | 70,00 | 1 ks | 70,00 |
| 050/005 |  | Kontajner pod stol | | 155,47 | 1 ks | 155,47 |
| 051/005 |  | Stolik |  | 100,00 | 1 ks | 100,00 |
| 052/005 |  | Komoda |  | 150,00 | 1 ks | 150,00 |
| 053/005 |  | vozik skladový | | 750,00 | 1 ks | 750,00 |
| 049/005 |  | rohoz astroturt | | 380,00 | 1 ks | 380,00 |
| 031/005 |  | stoly na tácky | | 100,00 | 2ks | 200,00 |
| 033/005 |  | chladnicka Elektrolux | | 895,40 | 1 ks | 895,40 |
| 042/005 |  | pulty vydajne tepelne | | 667,60 | 2ks | 1335,20 |
| 034/005 |  | regale na taniere | | 102,50 | 2ks | 205,00 |
| 0010/005 |  | regale na odkladanie | | 80,00 | 3ks | 240,00 |
| 121/122/005 | | mikrovlnné rúry | | 40,00 | 2ks | 80,00 |
| 0009/005 |  | sporak Elektrolux | | 250,00 | 1 ks | 250,00 |
| 0002/005 |  | Fotov. ohrev |  | 250,00 | 1 ks | 250,00 |
| 0007/005 |  | elektricka vaha | | 150,00 | 1 ks | 150,00 |
| 178/005 |  | umývačka riadu | | 1650,00 | 1 ks | 1650,00 |
| 147/005 |  | antikorový jednodres | | 372,00 | 1 ks | 372,00 |
| 004/005 |  | umývací dvojdres | | 436,05 | 1 ks | 436,05 |
| 006/005 |  | vozik skladový malý | | 150,00 | 1 ks | 150,00 |
| 005/005 |  | antikorový stôl | | 400,00 | 1 ks | 400,00 |
| 221/005 |  | konvektomat | | 1676,90 | 1 ks | 1676,90 |
| 222/005 |  | stojan pod konvektomat | | 1677,45 | 1 ks | 1677,45 |
| 28/005 |  | pracka WHIRPOOL | | 532,00 | 1 ks | 532,00 |
| 29/005 |  | lavica drevená na varnice | | 80,00 | 1 ks | 80,00 |
| 30/005 |  | stojan pod myčku riadu | | 380,00 | 1 ks | 380,00 |
|  |  | **Celkom** |  |  |  | **19 190,33** |